CELEX: 62011TN0652
Language: fi
Date: 2011-12-23 00:00:00
Title: Asia T-652/11: Kanne 23.12.2011 — Sabbagh v. neuvosto

25.2.2012   
            
            
               FI
            
            
               Euroopan unionin virallinen lehti
            
            
               C 58/12
            
         Kanne 23.12.2011 — Sabbagh v. neuvosto
   (Asia T-652/11)
   2012/C 58/22
   Oikeudenkäyntikieli: ranska
   
      Asianosaiset
   
   
      Kantaja: Bassam Sabbagh (Damaskos, Syyria) (edustajat: asianajajat M.-A. Bastin ja J.-M. Salva)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan kanteen tutkittavaksi kaikilta osin
            
         
               —
            
            
               toteamaan, että kaikki kanteeseen sisältyvät kanneperusteet on hyväksyttävä
            
         
               —
            
            
               toteamaan, että riidanalaiset toimet ovat kumottavissa osittain, koska kyseisten toimien kumottavaksi vaadittu osa on irrotettavissa toimesta
            
         
               —
            
            
               ja näin ollen
               
                           —
                        
                        
                           kumoamaan osittain 1.12.2011 annetun päätöksen 2011/782, jolla on kumottu Syyriaan kohdistettavista rajoittavista toimenpiteistä annettu päätös 2011/273/YUTP, ja Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 442/2011 täytäntöönpanosta 14.11.2011 annetun täytäntöönpanoasetuksen (EU) N:o 1151/2011 poistamalla Bassam Sabbaghin nimen pakotteiden kohteina olevien henkilöiden luettelosta
                        
                     
                           —
                        
                        
                           toissijaisesti kumoamaan 1.12.2011 annetun päätöksen 2011/782, jolla on kumottu Syyriaan kohdistettavista rajoittavista toimenpiteistä annettu päätös 2011/273/YUTP, ja Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 442/2011 täytäntöönpanosta 14.11.2011 annetun täytäntöönpanoasetuksen (EU) N:o 1151/2011 poistamalla Bassam Sabbaghin pakotteiden kohteina olevien henkilöiden luettelosta
                        
                     
         
               —
            
            
               edelliseen nähden toissijaisesti toteamaan, ettei kyseisiä päätöksiä ja asetusta voida soveltaa Bassam Sabbaghiin, ja määräämään, että hänen nimensä ja häneen liittyvät viittaukset on poistettava Euroopan unionin pakotteiden kohteina olevien henkilöiden luettelosta
            
         
               —
            
            
               velvoittamaan neuvoston korvaamaan väliaikaisena vahingonkorvauksena 500 000 dollaria siitä henkisestä kärsimyksestä ja aineellisesta vahingosta, joka on aiheutunut siitä, että Bassam Sabbagh on otettu pakotteiden kohteina olevien henkilöiden luetteloon
            
         
               —
            
            
               velvoittamaan neuvoston korvaamaan oikeudenkäyntikulut kokonaisuudessaan ja erityisesti kaikki kustannukset sekä asianajajien palkkiot ja kulut, jotka kantajalle ovat aiheutuneet hänen puolustautumisestaan tässä oikeusasteessa.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kuuteen kanneperusteeseen.
   
               1)
            
            
               Ensimmäinen kanneperuste, joka perustuu ilmeiseen arviointivirheeseen, sillä kantaja kiistää riidanalaisissa toimissa häntä vastaan esitetyt perustelut.
            
         
               2)
            
            
               Toinen kanneperuste, joka perustuu puolustautumisoikeuksien ja oikeudenmukaista oikeudenkäyntiä koskevan oikeuden loukkaamiseen, koska riidanalaisia toimia ei ole annettu tiedoksi kantajalle eikä kantajalle ole toimitettu mitään luotettavaa todistetta tai näyttöä, jonka perusteella hänet olisi voitu merkitä pakotteiden kohteina olevien henkilöiden luetteloon.
            
         
               3)
            
            
               Kolmas kanneperuste, joka perustuu perusteluvelvollisuuden rikkomiseen, koska vastaaja on tyytynyt esittämään riidanalaisissa toimissa perustelemattoman väitteen, kun se on päättänyt kantajaan kohdistuvista rajoittavista toimenpiteistä.
            
         
               4)
            
            
               Neljäs kanneperuste, joka perustuu tehokkaita oikeussuojakeinoja koskevan oikeuden loukkaamiseen siltä osin kuin perusteluvelvollisuuden rikkomisella estetään unionin tuomioistuimia valvomasta riidanalaisten toimien laillisuutta.
            
         
               5)
            
            
               Viides kanneperuste, joka perustuu omistusoikeuden loukkaamiseen, koska määrätyillä pakotteilla loukataan kohtuuttomasti kantajan oikeutta määrätä vapaasti omaisuudestaan.
            
         
               6)
            
            
               Kuudes kanneperuste, joka perustuu siihen vahinkoon, joka on aiheutunut kantajan ottamisesta pakotteiden kohteina olevien henkilöiden luetteloon, koska riidanalaisten toimien julkaiseminen lehdistössä on vaikuttanut siihen perusteltuun luottamukseen, joka kantajan asiakkailla oli häntä kohtaan.